《钗头凤 秋夜不寐，漫成此调》
清代·许德蘋

秋怀闷。秋心凉。一番秋意无人问。眼花落。灯花落。

数尽莲筹，满街剥啄。柝。柝。柝。

风声紧。虫声近。搅人魂梦何曾稳。罗衾薄。罗衫薄。

坐到更残，鸡声已作。喔。喔。喔。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。